Fjellgorilla

Fjellgorilla (Gorilla beringei beringei) er en underart av  østgorilla i slekten gorillaer, som tilhører familien store aper. Den er ifølge IUCNs rødliste kritisk truet av utryddelse. 

Det er to populasjoner av fjellgorilla, én i Virungafjellene i  Sentral-Afrika, spredt over 3 nasjonalparker i Mgahinga (blant annet Virunga nasjonalpark), i den sørvestlige delen av Uganda, og én i Volcanoes National Park i nordvestlige delen av Rwanda og Virunga øst i Den demokratiske republikken Kongo og en i Bwindi Impenetrable National Park i Uganda. Det er antydet at gorillaene i Bwindi kan være en egen underart.

 Taksonomi 
For cirka  siden splittet primatene som skulle bli gorillaer seg fra de som utviklet seg til sjimpanser og menneskeaper. Fjellgorillaer har vært separert fra østlig lavlandsgorillaer i , og disse igjen fra sine nære slektninger, de vestlige lavlandsgorillaene i ca 2 millioner år.

 Beskrivelse 
Pelsen er tykkere på fjellgorillaen enn andre gorillaer på grunn av habitatet i fjellene. Hannene kan veie oppunder 200 kilo
og være inntil 150 cm høye i stående posisjon. Hunnene er noe mindre, med vekt opptil 100 kilo og de kan bli inntil 130 cm.

 Artsinndeling 

 Gorilla, gorillaer
 G. gorilla, vestgorilla
 G. g. gorilla (nominatformen), vestlig lavlandsgorilla
 G. g. diehli, cross-river gorilla
 G. beringei, østgorilla
 G. b. beringei, fjellgorilla
 G. b. graueri, østlig lavlandsgorilla

 Atferd 
Fjellgorillaen er sosiale dyr som lever i relativt stabile familiegrupper. De er mer familieorienterte enn territorialorienterte og forsvarer heller seg selv enn territoriet sitt når de føler seg truet.
De fleste mannlige ungdyr og omtrent 60% av hunnene forlater flokken når de vokser opp, og forlater gruppen gradvis ved å bli mer og mer skøvet ut i periferien.

Gruppen er hierarkisk oppbygd og ledet at en dominant hann, en såkalt sølvrygg. Navnet kommer av at hannens rygghår mister pignmenter med alderen og blir gråaktig. Når den dominante hannen dør, eller på en annen måte mister evnen til å lede gruppen, kan gruppen oppløses om det ikke er en utpreget kandidat til å ta over, enten en sterk etterkommer eller en annen sterkt dominerende hann. Når en ny leder tar over kan denne ta livet av ungene i gruppa for å sikre å føre sine egne gener videre.

 Ernæring 
Fjellgorillaer eter hovedsakelig blader, skudd og stilker, særlig bambus, noe som utgjør omtrent 85% av matseddelen. De spiser også mindre mengder frukt, røtter, bark og blomster i tillegg til små insekter.

 Referanser 
Robbins, M., Gray, M., Kümpel, N., Lanjouw, A., Maisels, F., Mugisha, A., Spelman, L. & Williamson, L. 2008. Gorilla beringei ssp. beringei. The IUCN Red List of Threatened Species 2008: e.T39999A10292321.



 Eksterne lenker 

 ARKive images and movies of eastern gorilla
  Fjellgorillaer i Rwanda, på engelsk
 Virunga Nasjonalparks hjemmesider, på engelsk

Kategori:Menneskeaper
Kategori:Dyr formelt beskrevet av Paul Matschie
Kategori:Pattedyr formelt beskrevet i 1903